Almutė Gražulienė

Almutė Gražulienė-Kankevičiūtė (g. 1948 m. sausio 26 d. Vilniuje) – Lietuvos šokėja, baletmeisterė, pedagogė.

Biografija 
1960–1963 m. Respublikinių profsąjungų kultūros rūmų baleto studijos Vilniuje, 1965–1968 m. dainų ir šokių ansamblio „Lietuva“ šokėja. 1973 m. baigusi Šiaulių pedagoginio instituto Klaipėdos fakultetą jame(nuo 1975 m. Lietuvos konservatorijos Klaipėdos fakultetai, nuo 1995 m. – Klaipėdos universitetas) dėsto; nuo 1994 m. docentė. Jos iniciatyva Klaipėdos universitete įkurtas Choreografijos metodinis kabinetas, Liaudies šokio laboratorija ir Choreografijos katedros muziejus.

1978–1980 m. Lietuvos konservatorijos Klaipėdos fakultetų liaudies šokių kolektyvo „Vėtrungė“, 1993–1995 m. „Vėtrungėlė“ (jo įkūrėja), 1988–1989 m. Klaipėdos muzikos centro tautinių šokių ir dainų ansamblio „Žilvinas“ baletmeisterė, viena vadovių. Dėstė 1981 m. Rygos, 1982 m., 1988 m., 2000 m. Tartu, 1983 m. Minsko aukštosiose mokyklose. 1994 m., 1998 m. Pasaulio lietuvių dainų šventės Šokių dienos baletmeisterė.

Šaltiniai 

Lietuvos šokėjai
Lietuvos pedagogai
Lietuvos baletmeisteriai